Държавен вестник, бр. 3, 2010 г., стр. 111

БРОЙ  3	
Д Ъ Р Ж А В Е Н  В Е С Т Н И К 	
СТР.  111  
1.3.2. Ръководството се осъществява от лекар 
с призната специалност „Вирусология“. В състава 
на лабораторията може да бъде включен и биолог. 
В лабораторията работят правоспособни медицин­
ски специалисти с квалификация „Медицински 
лаборант“.
1.3.3. При използване на допълнителен персонал 
той трябва да бъде с необходимата квалификация.
1.3.4. Медицинският персонал трябва системно 
да повишава своята квалификация.
1.3.5. Началникът (ръководителят) на лабо­
раторията определя нуждите от допълнителна 
квалификация.
1.3.6. Изборът на форми за обучение (външ­
ни, вътрешни) трябва да осигурява адекватна на 
извършваната дейност квалификация, която е 
подходящо документирана (сертификати, лични 
планове и др.).
1.3.7. Лабораторията трябва да има длъжностни 
характеристики за ръководителя и изпълнителския 
персонал.
1.3.8. Началникът (ръководителят) на лабора­
торията трябва да определи точно задълженията 
и отговорностите на персонала, както и взаимо­
отношенията между целия персонал.
2. Основна характеристика на местата за осъ­
ществяване на диагностичната дейност
2.1. Лабораторията трябва да има помещения, 
които благоприятстват извършването на изслед­
ванията, за които е предназначена, и не влияят 
отрицателно върху изискваното качество на работа.
2.1.1. Изисквания към помещенията:
2.1.1.1. Броят на помещенията да бъде съо­
бразен с извършваните изследвания, така че да 
не се компрометира качеството на работата и 
безопасността на персонала. 
2.1.1.2. При вирусологични изследвания, из­
искващи стерилни условия, да има специално 
обособени за целта помещения/боксове.
2.1.1.3. Помещенията, свързани с качеството 
на извършваните изследвания, трябва да са раз­
положени по начин, позволяващ контрол върху 
достъпа и до използването им.
2.1.1.4. В лабораторията трябва да има обо­
собени работни места, като се вземат мерки за 
предотвратяване на възможните замърсявания.
2.1.2. Изисквания към условията в помещенията 
на лабораторията:
2.1.2.1. Температурата в помещенията, свързани 
с качеството на извършваните изследвания, трябва 
да бъде в граници, които не влияят отрицателно 
върху персонала (стайна температура), както и 
да отговаря на изискваната от спецификациите 
на използваната апаратура.
2.1.2.2. Осветлението на обособените работни 
места трябва да благоприятства извършваните 
изследвания.
2.1.2.3. Въздухът в работните помещения по 
отношение на влажност, запрашеност, електромаг­
нитни влияния трябва да благоприятства качеството 
на извършваните изследвания.
2.1.2.4. Електрическото захранване на из­
ползваната апаратура трябва да бъде осигурено 
по начин, който гарантира непрекъсваемост на 
диагностичните процедури (инкубация).
2.1.2.5. Повърхността на стените и на работните 
плотове трябва да бъде с покритие, позволяващо 
ефективно извършване на дезинфекция. 
2.2. Трябва да се поддържа постоянен контрол 
върху достъпа до използваните помещения или 
места, влияещи върху качеството на работата.
2.3. Помещенията в лабораторията трябва да 
се поддържат в изряден вид и хигиена.
3. Структура и персонал на лабораториите, 
извършващи специализирана дейност по този 
стандарт
3.1. Характеристика на вирусологичните лабо­
ратории, извършващи специализирана дейност:
3.1.1. Вирусологичната лаборатория е медико-
диагностична лаборатория в рамките на лечебно 
или здравно заведение и РИОКОЗ или самосто­
ятелна такава.
3.1.2. Лабораторията трябва да е ясно обозначена 
в организационната структурна схема на лечебното 
заведение и да са описани точно взаимоотношени­
ята с останалите звена, като ясно са дефинирани 
дейностите, които извършва.
3.1.3. Лабораторията трябва да има кадрова 
и материална осигуреност за извършване на 
определен минимум серологични и вирусологич­
ни изследвания за нуждите на диагностичната, 
лечебно-профилактичната и други дейности на 
съответния вид лечебно или здравно заведение.
3.1.4. Лабораторията трябва да използва постоя­
нен персонал, като числеността му се определя от 
обема на извършваната дейност. При използване 
на допълнителен персонал той трябва да бъде с 
необходимата квалификация.
3.1.5. Вирусологичните лаборатории могат да 
бъдат: 
Самостоятелна вирусологична лаборатория.
Лаборатория в районно или областно лечебно 
заведение за болнична помощ и РИОКОЗ.
Национални референтни лаборатории, утвърде­
ни със заповед на министъра на здравеопазването, 
към Националния център по заразни и паразитни 
болести (НЦЗПБ).
3.2. Отговорности и задължения на персонала 
на лабораториите:
3.2.1. Отговорности и задължения на ръково­
дителя на лабораторията:
3.2.1.1. Изготвя и утвърждава правилника за 
устройството, дейността и вътрешния ред на лабо­
раторията, длъжностните характеристики, всички 
инструкции и изисквания, свързани с пряката 
дейност на лабораторията. 
3.2.1.2. Следи за изпълнение на инструктажа 
на работниците и служителите по безопасност, 
хигиена на труда и противопожарна охрана.
3.2.1.3. Организира цялостната диагностична 
дейност на лабораторията, като контролира всички 
програми и задачи, свързани с тази дейност.
3.2.1.4. Организира въвеждането на нови ди­
агностични методи и контрола по изпълнението 
на вече въведените такива.
3.2.1.5. Организира регистрацията и интерпре­
тацията на резултатите от диагностичната дейност.
3.2.1.6. Повишава своята квалификация чрез 
участие в конгреси, курсове, семинари, самопод­
готовка.